आपसी भाईचारे व मिलकर मनाएं त्योहार : एसडीएम
त्योहारों के चलते किसी प्रकार का व्यवधान न हो इसके लिए शनिवार को थाने में शांति समिति की बैठक की गई। इसमें त्योहारों पर शांति व्यवस्था बनाने पर पुलिस अधिकारियों ने समिति सदस्यों से मिलकर चर्चा की। सभी त्योहार आपसी भाईचारे व मिलकर मनाएं। ताकि शांति व्यवस्था भंग न हो।
यह बात एसडीएम सत्येंद्र सिंह ने कही। उन्होंने कहा कि बोर्ड परीक्षाएं भी शुरू हो गई हैं। बच्चों को पढ़ाई के दौरान शोर न सुनाई दे इसके लिए त्योहारों में तेज ध्वनि का उपयोग न करें। उन्होंने कहा कि होली, रंगपंचमी, भोंगर्या हाट जैसे त्योहारों पर क्षेत्र में शांति बनी रहे। इसके लिए पुलिस का सहयोग करना चाहिए। 12 मार्च को होलिका दहन होगा, 17 मार्च को रंगपंचमी है। इस बीच भोंगर्या हाट भी चलेगा। अलग-अलग दिन सभी स्थानों पर भोंगर्या हाट मनाया जाएगा। इसमें शांति बनी रहे इसके लिए आप लोगों को भी प्रयास करने होंगे। तहसीलदार जेपी भट्ट, थाना प्रभारी पीएस डामोरे, सीएमओ मधु चौधरी, श्याम बरडे, रज्जु पटेल, अजय मिश्रा, इस्माइल खान, अनूप मिश्रा, मुन्ना शुक्ला, लव चौहान, एसएस पावरा, बबलू खोरी, यशवंत शुक्ला, सतिलाल मराठे, देवानंद खेरे उपस्थित रहे।
hin_Deva hin_Deva hin_Deva